Φύλλο εργασίας για τις ενότητες: Η επανάσταση του Θερίσου(1905) -Η αντίδραση του Πρίγκιπα

1. Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:
1) Ο Πρίγκιπας Γεώργιος, με αυστηρή προειδοποίηση, έδινε στους επαναστάτες του Θέρισου προθεσμία 36 ωρών  για να καταθέσουν τα όπλα.
2) Στις 12 Μαρτίου 1905 προέβη σε δηλώσεις υπέρ του Κινήματος του Θερίσου ο Θεόδωρος Δηλιγιάννης.
3) Ο πρωθυπουργός Θεόδωρος Δηλιγιάννης υποστήριξε θερμά το κίνημα του Θερίσου του Ελευθέριου Βενιζέλου και των συνεργατών του. 
4) Το αίτημα της μεταβολής του συντάγματος της Κρητικής Πολιτείας από την αντιπολίτευση αποτέλεσε προμήνυμα της επανάστασης του Θερίσου.

2. Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:
1. Ο πρίγκιπας Γεώργιος:
α. απέλυσε τον Βενιζέλο από το αξίωμα του υπουργού (18 Μαρτίου 1901)
β. υπέγραψε τη συμφωνία Μουρνιών (2 Νοεμβρίου 1905)
γ. συνέχισε να ασκεί τα καθήκοντά του έως το 1908
δ. υπέδειξε στους Κρήτες την ανάγκη λαϊκών κινητοποιήσεων για την κήρυξη της ένωσης με την Ελλάδα

2. Στις 12 Μαρτίου 1905 προέβη σε δηλώσεις εναντίον του Κινήματος του Θερίσου:
α.  ο πρίγκιπας Γεώργιος
β. ο γάλλος ναύαρχος Πουατιέ
γ. ο Θεόδωρος Δηλιγιάννης
δ. ο Αλέξανδρος Ζαΐμης

3. Να προσδιορίσετε το περιεχόμενο των ακόλουθων ιστορικών όρων: Ηνωμένη Αντιπολίτευσις (Κρήτη), ροπαλοφόροι

4. Να τοποθετήσετε τα ακόλουθα ιστορικά γεγονότα στη σωστή χρονολογικά σειρά, αρχίζοντας από το αρχαιότερο και καταλήγοντας στο πιο πρόσφατο:  
α. Συνθήκη συνεργασίας και φιλίας Μπολσεβίκων και Κεμάλ
β. Εθνικός Διχασμός
γ. Κίνημα στο Γουδή
δ. Ίδρυση Σ.Ε.Κ.Ε. (Σοσιαλιστικού Εργατικού Κόμματος Ελλάδος)
ε. Επανάσταση στο Θέρισο

α. Η Ελλάδα κηρύσσει «πτώχευση».
β. Δημοψήφισμα δίνει τέλος στην αβασίλευτη δημοκρατία.
γ. Εμφανίζεται η «ομάδα των Ιαπώνων».
δ. Ιδρύεται η Επιτροπή Αποκαταστάσεως Προσφύγων (Ε.Α.Π.).
ε. Ο Βενιζέλος απολύεται από υπουργός Δικαιοσύνης.

α. Εκδηλώνεται το κίνημα στο Γουδί.
β. Θεσπίζεται η «αρχή της δεδηλωμένης».
γ. Κηρύσσεται επίσημα η ένωση της Κρήτης με την Ελλάδα.
δ. Ψηφίζεται το «Προσωρινόν Πολίτευμα» της Επιδαύρου.
ε. Κηρύσσεται η επανάσταση του Θερίσου


3ο ΘΕΜΑ
Συνδυάζοντας τις ιστορικές σας γνώσεις με τις απαραίτητες πληροφορίες από τα κείμενο που σας δίνονται, να παρουσιάσετε: 
α. τους παράγοντες που διαμόρφωσαν κλίμα εσωτερικής κρίσης στην πρώτη κυβέρνηση της νεοσύστατης Κρητικής πολιτείας							   (μονάδες 13)
β. την κορύφωση της προσωπικής και πολιτικής αντιπαράθεσης μεταξύ πρίγκιπα και Βενιζέλου.                                                                                                                       
 											   (μονάδες 12)
Μονάδες 25
ΚΕΙΜΕΝΟ Α
Τα σοβαρά προβλήματα που γεννήθηκαν στην εφαρμογή του κρητικού συντάγματος του 1899 ήταν συνέπεια των ατελειών του. Για παράδειγμα, ο ύπατος αρμοστής οριζόταν ως αντιπρόσωπος των Μεγάλων Δυνάμεων στην Κρήτη, αλλά συνδεόταν και με το λαό της με μια «σύμβαση». Ήταν ο κεντρικός παράγοντας του κράτους και ο κύριος εκτελεστικός λειτουργός και σημαντικό στέλεχος της νομοθετικής εξουσίας. Όπως παρατηρούσε ο πρόεδρος της συντακτικής επιτροπής Ι. Σφακιανάκης, «το πρόσωπον του Ηγεμόνος είναι το κέντρον όλων των εξουσιών». Από την άλλη μεριά, τα μέλη της αρμοστειακής κυβέρνησης, σύμφωνα πάντοτε με το σύνταγμα, ήταν σύμβουλοι του πρίγκιπα, ελεγχόμενοι και άμεσα υπόλογοι σ’ αυτόν μάλλον παρά στη Συνέλευση από την οποία προέρχονταν. Η Κρητική Συνέλευση, η οποία εκλεγόταν με γενική ψηφοφορία κάθε δύο χρόνια, δεν είχε σαφείς εξουσίες ούτε αρκετές αρμοδιότητες. 

Μακράκη, Λ., Ελευθέριος Βενιζέλος 1864-1910, Αθήνα, ΜΙΕΤ, 1992.

ΚΕΙΜΕΝΟ Β
Ημείς, Πρίγκηψ Γεώργιος της Ελλάδος, Ύπατος Αρμοστής εν Κρήτη
Έχοντες υπόψη το άρθρον 65 του Συντάγματος
Επειδή ο επί της Δικαιοσύνης Σύμβουλος, Ελευθέριος Βενιζέλος, όλως αναρμοδίως υπεστήριξε και δημοσία εξέθηκε γνώμας επί σπουδαιοτάτου ζητήματος του τόπου αντιθέτως προς το Ημέτερον φρόνημα και την εντολήν Ημών, απολύομεν αυτόν του αξιώματος του Συμβούλου επί της Δικαιοσύνης.
Εν Χαλέπα τη 18/3 /1901
Γεώργιος

Μητσοτάκης, Ε.Κ.., Ο Επαναστάτης, το χρονικό του Θερισιανού αγώνα, Αίγαγρος, Αθήνα 1970.


